Miji da mata sun sayar da yaronsu daya tilo N180,000 a garin Calabar ▷ Legit.ng
Miji da mata sun sayar da yaronsu daya tilo N180,000 a garin Calabar
a year ago 21 views by Humaira Samaila
Wani magidanci mai suna, Mr Daniel Bassey, da matarsa, Magdalene, sun shiga hannun hukuma da laifin sayar da yaronsu kudi N180,000 ga wani dillali a garin Fatakwal, jihar Ribas.
Yayinda ake gurfanar da su tare da wasu mutane 78 da suka aikata wasu laifuka a hedkwatar hukumar da ke Calabar, jihar Cross River, kwamishanan yan sandan jihar, Mr Hafiz Inuwa, yace an damkesu ne ranan 23 ga watan Yuli 2018 a Calabar.
Inuwa yace mahaifiyar ce ta kawo kara ofishin hukumar yan sanda da ke Efut cewa mijinta ya dauki dansu daya tilo, Moses Bassey, zuwa wurin wani a Fatakwal kuma ya kawo kudin gida.
KU KARANTA: Kungiya tayi karar Saraki da Akpabio kan sauyin sheka
Yace: “A ranan 23 ga watan Yuli 2018, wata mata mai suna Magdalene Bassey, taa kawo kara hedkwatan yan sandan Efut dake Calabar cewa mijinta, Mr Daniel Bassey, ya dauki yaronsu zuwa wurin wani mutum a Fatakwal.”
“Ba tare da bata lokaci ba, jami’an yan sanda suka laluboshi. A yayin bincike, ya bayyana cewa da sanin matarshi hakan ya faru. A yanzu suna hannun hukumar domin sanin abinda yasa sukayi hakan da kuma matakin da za’a dauka a kansu.”
Ya ce hukumar na kokarin yadda za’a ceto dan yaron.
A yayin wani hira da manema labarau ranan Talata, Daniel Bassey, ya bayyana abin ya faru kuma cewa za’a bada yaron ne matsayin jingina domin kudi N180,000 na biyan kudin haya.
Matasa 1,086 sun kamu da cutar Kanjamau a jihar Nasarawa